สถานีพญาไท

**สถานีพญาไท** () เป็นสถานีในเขตราชเทวี กรุงเทพมหานคร ในเส้นทาง

* รถไฟฟ้าบีทีเอส สายสุขุมวิท
* รถไฟฟ้าแอร์พอร์ต เรล ลิงก์ 
* สถานีรถไฟทางไกลสายตะวันออก ป้ายหยุดรถไฟพญาไท
* *โครงการ[[รถไฟฟ้าชานเมือง สายนครวิถี]]*

## สถานีรถไฟฟ้าบีทีเอส สายสุขุมวิท สถานีพญาไท

**สถานีพญาไท** (รหัส: N2) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนพญาไทในพื้นที่เขตราชเทวี กรุงเทพมหานคร สามารถเชื่อมต่อการเดินทางกับรถไฟฟ้าเชื่อมท่าอากาศยานสุวรรณภูมิ ที่สถานีพญาไทได้โดยตรง และในอนาคตจะเป็นจุดเชื่อมต่อกับระบบรถไฟฟ้าชานเมืองสายสีแดงอ่อนที่สถานีรถไฟพญาไท

### ที่ตั้ง
left|thumb|x200px|ชานชาลาสถานีพญาไทก่อนมีการติดตั้งประตูกั้นชานชาลา
ด้านทิศใต้ของแยกพญาไท (จุดตัดระหว่างถนนพญาไทกับถนนศรีอยุธยา) ในพื้นที่แขวงทุ่งพญาไทและแขวงถนนพญาไท เขตราชเทวี กรุงเทพมหานคร ตัวสถานีอยู่คร่อมจุดตัดทางรถไฟสายตะวันออกและอยู่ใต้เส้นทางรถไฟฟ้าเชื่อมต่อท่าอากาศยานสุวรรณภูมิ

### แผนผังสถานี

### รูปแบบของสถานี
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 170 เมตรเพื่อให้ตัวสถานีสามารถข้ามทางรถไฟสายตะวันออกที่อยู่ด้านล่างได้ ตัวสถานีมีความสูงสองชั้นประกอบด้วยชั้นชานชาลาและชั้นขายบัตรโดยสาร ซึ่งได้มีการแบ่งพื้นที่ตรวจบัตรโดยสารออกเป็นสองส่วน เพื่อเปิดทางออกที่ 5 สำหรับเชื่อมต่อกับสถานีพญาไทอีกแห่งของรถไฟฟ้าเชื่อมท่าอากาศยานสุวรรณภูมิ และเชื่อมเข้ากับทางออกที่ 1 (อาคารพญาไท พลาซ่า) เพื่ออำนวยความสะดวกให้ผู้โดยสารของรถไฟฟ้าเชื่อมท่าอากาศยานสุวรรณภูมิ สามารถเดินข้ามไปถนนพญาไทฝั่งขาออกเมือง (ฝั่งมุ่งหน้าไปอนุสาวรีย์ชัยสมรภูมิ) และอำนวยความสะดวกให้ผู้โดยสารจากถนนพญาไทฝั่งขาออกเมืองสามารถเดินข้ามไปยังตัวสถานีพญาไทได้ รวมทั้งมีประตูกั้นชานชาลาแบบครึ่งความสูง

### ทางเข้า-ออก
* **1** อาคารพญาไทพลาซ่า, อาคารเดอะ ยูนิคอร์น พญาไท (สะพานเชื่อม), จุดหยุดรถไฟพญาไทฝั่งใต้,คอนโดบ้านปทุมวัน,ร้าน HEAP (บันไดเลื่อน)
* **2** ที่ทำการไปรษณีย์ราชเทวี, กรมปศุสัตว์, จุดหยุดรถไฟพญาไทฝั่งเหนือ, ป้ายรถประจำทางไปราชเทวี
* ***3*** อาคารซี.พี.ทาวเวอร์ 3 (พญาไท), โรงเรียนสันติราษฎร์วิทยาลัย, สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม อาคารถนนศรีอยุธยา, ป้ายรถประจำทางไปสะพานเสาวนี-นางเลิ้ง
* **4** โรงแรมฟลอริดา, อาคารวรรณสรณ์, โรงแรม เดอะ สุโกศล กรุงเทพฯ, วังสวนผักกาด (ลิฟต์)
* **5 **  พญาไท, ศูนย์การแพทย์รามาธิบดีศรีอยุธยา (ผ่านทางเชื่อมอาคารของสถานีแอร์พอร์ต เรล ลิงก์)

จุดรวมพลอยู่ที่ทางออก 3 หน้าธนาคารทหารไทยธนชาต สาขาพญาไท

## สถานีรถไฟฟ้าแอร์พอร์ต เรล ลิงก์ สถานีพญาไท

**สถานีพญาไท** เป็นสถานีรถไฟฟ้าแอร์พอร์ต เรล ลิงก์แบบยกระดับในเส้นทางสายซิตี้เชื่อมท่าอากาศยานสุวรรณภูมิ ยกระดับเหนือทางรถไฟสายตะวันออกที่จุดตัดถนนพญาไท กรุงเทพมหานคร ใกล้กับทางแยกพญาไท สามารถเชื่อมต่อการเดินทางกับรถไฟฟ้าบีทีเอส สายสุขุมวิท ได้โดยตรงที่สถานีพญาไท และในอนาคตจะเป็นจุดเชื่อมต่อกับระบบรถไฟฟ้าชานเมือง สายสีแดงอ่อน

### ที่ตั้ง
อยู่บนแนวเส้นทางรถไฟทางไกลสายตะวันออก ที่ป้ายหยุดรถไฟพญาไท บริเวณจุดตัดถนนพญาไทด้านทิศตะวันออก ติดกับสถานีรถไฟฟ้าบีทีเอส พญาไท ห่างจากแยกพญาไทมาทางทิศใต้ประมาณ 100 เมตร ในพื้นที่แขวงถนนพญาไท เขตราชเทวี กรุงเทพมหานคร สถานีข้างเคียงตามแนวเส้นทางคือสถานีราชปรารภ อยู่ห่างเพียงประมาณ 800 เมตร ซึ่งนับว่าเป็นช่วงระหว่างสถานีที่สั้นที่สุดในเส้นทางรถไฟฟ้าเชื่อมท่าอากาศยานสุวรรณภูมิ

สถานีพญาไทยังคงเป็นสถานีปลายทางรถไฟฟ้าแอร์พอร์ต เรล ลิงก์ จนกว่าจะมีการเริ่มก่อสร้างส่วนต่อขยายพญาไท-ดอนเมือง ในโครงการรถไฟความเร็วสูงเชื่อม 3 สนามบินขึ้น โดยรถไฟฟ้าจะลดระดับลงไปอยู่ในระดับใต้ดินแบบคลองแห้ง แล้ววิ่งเลียบถนนสวรรคโลก แล้วยกระดับกลับไปอยู่ในระดับที่ 4 ที่เป็นความสูงปัจจุบันของโครงการ เพื่อเข้าสู่ชานชาลาที่ 14 ในสถานีกลางกรุงเทพอภิวัฒน์

### แผนผังสถานี

### รูปแบบของสถานี
เป็นแบบมีชานชาลาอยู่ 2 ข้าง ตัวสถานีมี 3 ชั้น ประกอบด้วยชั้นลอยซึ่งเชื่อมต่อสถานีรถไฟฟ้าบีทีเอส, ชั้นจำหน่ายตั๋ว และชานชาลาที่ชั้นบนสุด

### ทางเข้า-ออก
* **1**  สถานีพญาไท, ศูนย์การแพทย์รามาธิบดีศรีอยุธยา (ทางเชื่อมอาคาร)
* **2** ถนนพญาไท, ป้ายหยุดรถไฟพญาไท

## สถานีรถไฟทางไกล ป้ายหยุดรถไฟพญาไท

**ป้ายหยุดรถไฟพญาไท** เป็นป้ายหยุดรถของรถไฟชานเมืองและรถไฟทางไกลของทางรถไฟสายตะวันออก การรถไฟแห่งประเทศไทย ตั้งอยู่บนระดับพื้นดินทางทิศเหนือของสถานีพญาไท และชุมชนบุญร่มไทร ซึ่งถือเป็นจุดเชื่อมโยงหลักระหว่างชานเมืองกรุงเทพฯ จังหวัดในภาคตะวันออก และระบบขนส่งมวลชนภายในกรุงเทพมหานคร

## เวลาให้บริการ

## รถโดยสารประจำทาง
### ถนนพญาไท
#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

## สถานที่สำคัญใกล้เคียง
* สำนักงานเขตราชเทวี
* สถานีตำรวจนครบาลพญาไท
* กรมปศุสัตว์
* กรมแพทย์ทหารบก
* ศูนย์เทคโนโลยีทางการศึกษา
* สถานีวิทยุศึกษา
* สถานีวิทยุโทรทัศน์เพื่อการศึกษา
* ที่ทำการไปรษณีย์ ราชเทวี
* สำนักงานสรรพากรพื้นที่กรุงเทพมหานคร 4 (อาคารพญาไทพลาซ่า ชั้น 28-29)
* สถาบันทดสอบทางการศึกษาแห่งชาติ (องค์การมหาชน) (อาคารพญาไทพลาซ่า ชั้น 35-36) 
* วังสวนผักกาด
* ศูนย์รวมนักศึกษาแบ๊บติสต์ (ในอดีตคือ พระตำหนักลักษมีวิลาศ)
* มูลนิธิสายใจไทย ในพระบรมราชูปถัมภ์ สำนักงานถนนศรีอยุธยา
* ศูนย์การแพทย์รามาธิบดีศรีอยุธยา คณะแพทยศาสตร์โรงพยาบาลรามาธิบดี มหาวิทยาลัยมหิดล (กำลังก่อสร้าง)
* โรงพยาบาลพญาไท 1
* โรงเรียนสันติราษฎร์วิทยาลัย
* โรงเรียนพญาไท
* โรงเรียนอำนวยศิลป์
* โรงเรียนศรีอยุธยา ในพระอุปถัมภ์ฯ
* คณะเภสัชศาสตร์ มหาวิทยาลัยมหิดล

#### ศูนย์การค้าและอาคารสำนักงาน
* อาคารสิริภิญโญ
* อาคารวรรณสรณ์
* อาคารพญาไทพลาซ่า
* อาคารซี.พี.ทาวเวอร์ 3 (พญาไท)
* อาคารศรีอยุธยา
* อาคารบุญวิสุทธิ์
* อาคารเลิศปัญญา
* อาคาร เค เอส แอล ทาวเวอร์
* อาคารเจ้าพระยาจิวเวอรี่
* อาคารเดอะ ยูนิคอร์น พญาไท

#### โรงแรม
* โรงแรมสุคนธ์ 
*โรงแรมฟลอริดา
* โรงแรมเดอะ สุโกศล
* โรงแรมอีสติน แกรนด์ พญาไท

## อ้างอิง

## แหล่งข้อมูลอื่น

หมวดหมู่:สถานีรถไฟฟ้าบีทีเอส สายสุขุมวิท
หมวดหมู่:สถานีรถไฟในประเทศไทยที่เปิดทำการในปี พ.ศ. 2542
สถานี
หมวดหมู่:สถานีรถไฟฟ้าแอร์พอร์ต เรล ลิงก์
หมวดหมู่:สถานีรถไฟในประเทศไทยที่เปิดทำการในปี พ.ศ. 2553
สถานี
หมวดหมู่:สถานีขนส่งผู้โดยสารในเขตราชเทวี
พญาไท